Аркнэйскія астравы

Аркнэ́йскія астравы́ (па-ангельску: Orkney Islands, па-гэльску: Àrcaibh) — архіпэляг на паўночны ўсход ад Шатляндыі (Вялікабрытанія) і адна з 32 дарадчых тэрыторыяў Шатляндыі (council area). У склад архіпэлягу ўваходзяць каля 20 заселеных астравоў і 50 зусім невялікіх. Аддаленыя ад паўночнага ўзьбярэжжа Кейтнэсу, рэгіёну на поўначы Шатляндыі, прыкладна на 16 кілямэтраў. Найбуйнейшы востраў, Мэйнлэнд, плошчай 523 км² — дзявяты паводле велічыні востраў, які атачае Вялікабрытанію. На Аркнэйскіх астравох знаходзяцца характэрныя помнікі эпохі каменнага веку — Грабніца арлоў, Круг Брадгара, Мэйзгаў, Нэп-оф-Гаўэр, Дворфі-Стэйн, Скара-Брэй і шэраг іншых, занесеныя ў сьпіс Сусьветнай спадчыны ЮНЭСКО. Таксама на Аркнэйскіх астравох разьмешчаная былая брытанская база ВМФ Скапа-Флоў. Населеныя пункты Керкўал (па-ангельску: Kirkwall) Стромнэс (па-ангельску: Stromness) Хрысьціянства Апосталам астравоў шануюць сьв. Конрана, біскупа Аркнэйскага. Вядомыя жыхары і выхадцы Дота Аркнэйскі (VI стагодзьдзе) — абат манастыра, названым пасьля ягоным імем, каталіцкі сьвяты. Магнус Аркнэйскі († 1108 г.) — каталіцкі сьвяты. Рэгнвальд Аркнэйскі (1100—1158 гг.) — каталіцкі сьвяты. У папулярнай культуры Апроч іншага, дзеяньне кампутарнай ролевай гульні The Bard's Tale адбываецца на Аркнэйскіх астравах, дзе гулец можа наведаць такія гарады, як Керкўал, Фінстаўн ці Стромнэс. Вонкавыя спасылкі Афіцыйны сайт (анг.)